Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 221

15. típus – Változó felbontású tenyérnyomatkép-rekord A 15. típusú mezőcímkézett képrekordokat változó felbontású tenyérnyomatképek szöveges alfanumerikus információkkal együtt történő cseréjére használják A képek szkennelt felbontása 500 pixel/inch kell, hogy legyen, a szürke szín 256 árnyalatával. Az adatmennyiség minimalizálása érdekében minden tenyérnyomat-kép WSQ-algoritmussal tömörítendő. Szükség esetén a képek felbontását – kétoldalú megállapodás alapján – 500 pixel/inch-nél, illetve 256 szürkeárnyalatnál magasabbra lehet növelni. 2. Rekordformátum Egy tranzakciós fájl egy vagy több logikai rekordból állhat. A fájl minden logikai rekordjánál meg kell lenniük a hozzá való információs mezőknek. Minden információs mező egy vagy több alapvető, egyértékű információs egységből állhat. Ezek az egységek együtt az adott mező adatainak különböző tulajdonságait továbbítják. Egy információs mező egy vagy több egybecsoportosított, és a mezőn belül többször megismételt egységből is állhat. Az információs egységek ezen csoportját almezőnek nevezik. Egy információs mező tehát információs egységek egy vagy több almezőjéből állhat. 2.1 Információ-szeparátorok A mezőcímkézett logikai rekordokban az információk elhatárolása négy ASCII információ-szeparátor használatával történik. Az elhatárolt információk lehetnek egy mezőn vagy almezőn belüli egységek, egy logikai rekordon belüli mezők, vagy különböző almezők. Ezeket az információ-szeparátorokat az ANSI X3.4 szabvány definiálja. Ezek a karakterek az információk logikai úton való elválasztására és minősítésére szolgálnak. Hierarchikus szempontból a fájlszeparátor („FS”)-karakter a legátfogóbb, ezt követi a csoportszeparátor- („GS”), a rekordszeparátor- („RS”), és végül az egységszeparátor („US”)- karakter. Az 1. táblázat ezeket az ASCII-szeparátorokat, illetve a szabvány szerinti használatukat írja le. Az információs szeparátorok funkcionális szempontból az őket követő adatok típusának jelzéseként foghatók fel. Az „US” karakter az egy mezőn vagy almezőn belüli egyedi információs egységeket választja el egymástól. Ez azt jelzi, hogy a következő információs egység az adott mezőhöz vagy almezőhöz tartozik. Egy „RS” karakterrel elválasztott mezőn belüli almezők, információs egység(ek) következő ismétlődő csoportjára utal. Az információs mezők közt használt „GS” szeparátor karakter egy olyan új mező kezdetét jelzi, amely a megjelenő mező-azonosítószámot megelőzi. Ehhez hasonlóan egy új logikai rekord kezdetét az „FS” karakter megjelenése jelzi. A négy karakter csak akkor értelmes, ha az ASCII szövegrekordok mezőin belüli adategységek szeparátoraként használják őket. A bináris képrekordokban, illetve bináris mezőkben előforduló ezen karakterek nem hordoznak külön jelentést, egyszerűen a kicserélt adat részét képezik. Általában nem fordulhatnak elő üres mezők vagy információs egységek, tehát bármely két adategység közt csak egyetlenegy szeparátor jelenhet meg. Kivételt képez ezen szabály alól, ha az adott mezőhöz 2007/147/II. szám vagy információs egységhez tartozó adat nem áll rendelkezésre, hiányzik, vagy opcionális, és a tranzakció feldolgozása nem függ az adott adat meglététől. Ezekben az esetekben több, egymás melletti szeparátor karakternek kell megjelennie, ahelyett, hogy közéjük áladatokat tennének. Nézzük egy három információs egységből álló mező meghatározását. Amennyiben a második információs egységhez tartozó adat hiányzik, akkor a két egymás melletti „US”-információszeparátor karakter jelenik meg az első és a harmadik információs egység közt. Ha mind a második, mind a harmadik információs egység hiányzik, akkor három szeparátor karaktert kell használni – két „US”- karaktert a végződő mező- vagy almező-szeparátor karakteren kívül. Általánosságban, ha egy vagy több kötelező információs egység nem áll rendelkezésre az adott mezőnél vagy almezőnél, akkor a megfelelő számú szeparátor karaktert kell beilleszteni. Elképzelhető a négy rendelkezésre álló szeparátor karakter közül kettő vagy több egymás melletti kombinációjának megjelenése. Ha egyes információs egységek, almezők vagy mezők esetén hiányoznak, vagy nem állnak rendelkezésre az adatok, a szükséges adategységek, almezők, vagy mezők számánál eggyel kevesebb szeparátor karakternek kell megjelennie.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes